CELEX: C2006/326/97
Language: da
Date: 2006-12-30 00:00:00
Title: Sag C-467/06: Anmodning om præjudiciel afgørelse indgivet af Tribunale civile di Genova (Italien) den 21. november 2006 — Consel Gi. Emme Srl mod Sistema Logistico dell'Arco Ligure e Allessandrino Srl (SLALA)

30.12.2006   
            
            
               DA
            
            
               Den Europæiske Unions Tidende
            
            
               C 326/48
            
         Anmodning om præjudiciel afgørelse indgivet af Tribunale civile di Genova (Italien) den 21. november 2006 — Consel Gi. Emme Srl mod Sistema Logistico dell'Arco Ligure e Allessandrino Srl (SLALA)
   (Sag C-467/06)
   (2006/C 326/97)
   Processprog: italiensk
   Den forelæggende ret
   Tribunale civile di Genova
   Parter i hovedsagen
   
      Sagsøger: Consel Gi. Emme Srl
   
      Sagsøgt: Sistema Logistico dell'Arco Ligure e Allessandrino Srl (SLALA)
   Præjudicielle spørgsmål
   
               1)
            
            
               Er fællesskabsretten (og navnlig artikel 43 EF, 49 EF, 82 EF, 86 EF og 87 EF) til hinder for, at en medlemsstat — ved tilsvarende bestemmelser som dem, der er indført i den italienske retsorden ved artikel 12 i lovdekret nr. 262 af 3. oktober 2006 — overlader leveringen af offentlige tjenesteydelser og driften af offentlig infrastruktur til privatretlige virksomheder (i det foreliggende tilfælde ANAS SpA) der sideløbende hermed varetager en regulerings- og kontrolfunktion på det pågældende marked (som den ANAS SpA er blevet tillagt ved den nævnte bestemmelse), idet de har beføjelse til at fastsætte indholdet, opfyldelsen og eventuelt ophør af en eksisterende koncessionsaftale mellem staten og konkurrenterne til selv samme virksomhed, der har fået tillagt denne funktion?
            
         
               2)
            
            
               Er en ordning som den, den italienske stat har indført ved artikel 12 i lovdekret nr. 262 af 3. oktober 2006, der griber ind i eller endog ændrer allerede eksisterende overenskomster, hvorved balancen mellem ydelserne afgørende forrykkes (navnlig således at disse overenskomster uden videre erstattes af en samlet overenskomst), i overensstemmelse med fællesskabsretten (henset til de fællesskabsretlige regler eller i det mindste regler, der har fællesskabsretlig relevans, om den frie erhvervsudøvelse og henset til Domstolens praksis på området)?